CELEX: 32008R0506
Language: el
Date: 2008-06-06 00:00:00
Title: Κανονισμός (ΕΚ) αριθ. 506/2008 της Επιτροπής, της 6ης Ιουνίου 2008 , για την τροποποίηση του παραρτήματος IV του κανονισμού (ΕΚ) αριθ. 708/2007 του Συμβουλίου για τη χρήση στην υδατοκαλλιέργεια ξένων και απόντων σε τοπικό επίπεδο ειδών

7.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 149/36
            
         
      ΚΑΝΟΝΙΣΜΌΣ (ΕΚ) αριθ. 506/2008 ΤΗΣ ΕΠΙΤΡΟΠΉΣ
   
   της 6ης Ιουνίου 2008
   για την τροποποίηση του παραρτήματος IV του κανονισμού (ΕΚ) αριθ. 708/2007 του Συμβουλίου για τη χρήση στην υδατοκαλλιέργεια ξένων και απόντων σε τοπικό επίπεδο ειδών
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 708/2007 του Συμβουλίου, της 11ης Ιουνίου 2007, για τη χρήση στην υδατοκαλλιέργεια ξένων και απόντων σε τοπικό επίπεδο ειδών (1), και ιδίως το άρθρο 24 παράγραφοι 1, 5 και 6,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 708/2007 θεσπίζει ένα πλαίσιο που διέπει τις πρακτικές υδατοκαλλιέργειας σε σχέση με ξένα και απόντα σε τοπικό επίπεδο είδη για την εκτίμηση και ελαχιστοποίηση των δυνητικών επιπτώσεων των ειδών αυτών και των τυχόν συνδεόμενων μη στοχευόμενων ειδών στα υδατικά ενδιαιτήματα.
            
         
               (2)
            
            
               Η τροποποίηση του παραρτήματος IV του κανονισμού (ΕΚ) αριθ. 708/2007 περιλαμβάνει τον κατάλογο των ειδών για τα οποία ορισμένες διατάξεις του εν λόγω κανονισμού δεν ισχύουν. Τα κράτη μέλη μπορούν να ζητούν από την Επιτροπή την προσθήκη ειδών στο εν λόγω παράρτημα.
            
         
               (3)
            
            
               Πριν από την έναρξη ισχύος του εν λόγω κανονισμού, ορισμένα κράτη μέλη ζήτησαν την προσθήκη ορισμένων ειδών στο παράρτημα IV. Η Γαλλία πρότεινε, για τις εξόχως απόκεντρες περιφέρειές της, την προσθήκη ορισμένων ειδών τα οποία θα συμπεριληφθούν σε ξεχωριστό μέρος του εν λόγω παραρτήματος.
            
         
               (4)
            
            
               Η Επιτροπή συγκάλεσε ομάδα εμπειρογνωμόνων στις 7 Νοεμβρίου 2007 και στις 30-31 Ιανουαρίου 2008, προκειμένου να εκτιμήσουν την καταλληλότητα των ειδών που πρόκειται να συμπεριληφθούν στο παράρτημα IV του εν λόγω κανονισμού. Συντάχτηκε συνεπώς ένας νέος κατάλογος ειδών για αυτόν τον σκοπό.
            
         
               (5)
            
            
               Επομένως, το παράρτημα IV του κανονισμού (ΕΚ) αριθ. 708/2007 πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα IV του κανονισμού (ΕΚ) αριθ. 708/2007 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Έναρξη ισχύος
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Ιουνίου 2008.
      
         
            Για την Επιτροπή
         
         Joe BORG
         
         
            Μέλος της Επιτροπής
         
      
   
   
      (1)  ΕΕ L 168 της 28.6.2007, σ. 1.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ IV
            Κατάλογος ειδών που προβλέπονται στο άρθρο 2 παράγραφος 5
            ΜΕΡΟΣ Α —   Γενικά
            
                         
                     
                     
                        Οξύρυγχος Σιβηρίας, Acipenser baeri (1)
                        
                     
                  
                         
                     
                     
                        Οξύρυγχος Ρωσίας, A. gueldenstaeti (1)
                        
                     
                  
                         
                     
                     
                        Οξύρυγχος Fringebarbel, A. nudiventris (1)
                        
                     
                  
                         
                     
                     
                        Οξύρυγχος Sterlet, A. ruthenus (1)
                        
                     
                  
                         
                     
                     
                        Οξύρυγχος Starry, A. stellatus (1)
                        
                     
                  
                         
                     
                     
                        Οξύρυγχος του Ατλαντικού, A. sturio (1)
                        
                     
                  
                         
                     
                     
                        Μεγαλοκέφαλος κυπρίνος, Aristichthys nobilis
                     
                  
                         
                     
                     
                        Χρυσόψαρο, Carassius auratus
                     
                  
                         
                     
                     
                        Γατόψαρο Αφρικής, Clarias gariepinus
                     
                  
                         
                     
                     
                        Κορέγονος του Βορρά, Coregonus peled
                     
                  
                         
                     
                     
                        Στρείδι του Ειρηνικού, Crassostrea gigas
                     
                  
                         
                     
                     
                        Χορτοκυπρίνος, Ctenopharyngodon idella
                     
                  
                         
                     
                     
                        Κυπρίνος, Cyprinus carpio
                     
                  
                         
                     
                     
                        Οξύρυγχος Beluga (1), Huso huso (1)
                        
                     
                  
                         
                     
                     
                        Ασημοκυπρίνος, Hypophthalmichthys molitrix
                     
                  
                         
                     
                     
                        Γατόψαρο, Ictalurus punctatus
                     
                  
                         
                     
                     
                        Μεγαλόστομη πέρκα, Micropterus salmoides
                     
                  
                         
                     
                     
                        Ιριδίζουσα πέστροφα, Oncorhynchus mykiss
                     
                  
                         
                     
                     
                        Κυδώνι της Ιαπωνίας, Ruditapes philippinarum
                     
                  
                         
                     
                     
                        Αρκτοσαλβελίνος, Salvelinus alpinus
                     
                  
                         
                     
                     
                        Ποταμίσια πέστροφα, Salvelinus fontinalis
                     
                  
                         
                     
                     
                        Λιμνοπέστροφα της Αμερικής, Salvelinus namaycush
                     
                  
                         
                     
                     
                        Ποταμολάβρακο, Sander lucioperca
                     
                  
                         
                     
                     
                        Γουλιανός, Silurus glanis
                     
                  ΜΕΡΟΣ Β —   Σχετικά με τα υπερπόντια γαλλικά διαμερίσματα (ΥΓΔ)
            
                         
                     
                     
                        Γιγαντογαρίδα των γλυκών νερών, Macrobrachium rosenbergii
                     
                  
                         
                     
                     
                        Τιλάπια της Μοζαμβίκης, Oreochromis mossambicus
                     
                  
                         
                     
                     
                        Τιλάπια του Νείλου, O. niloticus
                     
                  
                         
                     
                     
                        Στικτομυλοκόπι, Sciaenops ocellatus
                     
                  
      
      
         (1)  Υβρίδια ειδών Οξύρυγχου.»